**Scrisoare pentru răni**

*Adrian Păunescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrisoarea mea e de ulei femeie,

ulei din candele, ulei din câni,

ţi-o scriu ca să ţi mai treacă întristarea

ţi-o pun pe amintire şi pe răni.

Sunt preotul care oficiază

întemeierea unui nou balsam,

scrisoarea mea să-ţi risipească noaptea

şi să-ţi arate astăzi cum eram.

Vei asfinţi şi tu că prea te mistui

ţi-o spun uşor dar mă topesc întreg,

ulei scrisoarea mea pe răni să-ţi fie

şi să citeşti în ea că înţeleg.

Cu tine printre candele să iei

scrisoarea mea de rană şi ulei.